recursal/SuperWikiNEXT-32B huggingface dataset:
მარამურეშის ლანდშაფტი
დუნაის დელტა
 ქალაქი სიბიუ
**ტურიზმი** რუმინეთში ფოკუსირდება ქვეყნის ბუნებრივ ლანდშაფტსა და მის მდიდარ ისტორიაზე. ტურისტთა რაოდენობა ყოველწლიურად იზრდება, ტურიზმი კი ქვეყნის მთლიანი შიდა პროდუქტისთვის მზარდად მნიშვნელოვანი წყარო ხდება. ყოველ წელს რუმინეთს 7-9 მლნ ადამიანი სტუმრობს. რუმინეთის ეკონომიკა ტურიზმისათვის უზარმაზარი პოტენციალით ხასიათდება. ვიზიტორთა რაოდენობა, 2002 წელს 4,8 მლნ იყო, 2008 წელს კი ამ რიცხვმა 8,9 მლნ შეადგინა. შემოსავალი კი 2002 წლიდან 400 მლნ-დან 2004 წლისთვის 607 მლნ-მდე გაიზარდა. 2005 წელს, ტურიზმმა რუმინეთში €880 მლნ ევროს ინვესტიცია მოიზიდა.

რუმინეთის ეკონომიკაში ტურიზმს მნიშვნელოვანი წვლილი შეაქვს. 1990-იანი წლებიდან, ქვეყნის ხელისუფლებამ რუმინეთის კარპატებში სათხილამურო სპორტის განვითარების აქტიური მხარდაჭერა დაიწყო. ადგილობრივი და საერთაშორისო ტურიზმის წილი ქვეყნის მშპ-ში 4%-ია, მისი წყალობით კი შექმნილია 0,8 მლნ სამუშაო ადგილი. კომერციის შემდეგ, ტურიზმი მეორე უმსხვილესი კომპონენტია რუმინეთის მომსახურების სფეროში. 2006 წელს, ქვეყანაში რეგისტრირებული იქნა 20 მლნ ღამისთევა საერთაშორისო ტურისტების მიერ, რაც წინა წლის მაჩვენებელზე 4%-ით მეტი იყო. ცენტრალური ევროპის სავაჭრო ბაზრების დაახლოებით ორი მესამედი თავს რუმინეთში იყრის, რის გამოც ყოველწლიურად ფიქსირდება 2-3 მლნ ბიზნეს-მოგზაურობა, რომელთაგან 20% უცხოელები არიან. 

2006 წელს, რუმინეთში 14 122 798 ტურისტმა დაისვენა. მთლიანმა შემოსავლებმა 4,2 მლრდ აშშ დოლარი შეადგინა; თითოეული ტურისტის მიერ დახარჯულმა თანხამ კი საშუალოდ 679$. დროთა განმავლობაში, რუმინეთი ევროპელ ტურისტთათვის პოპულარულ ტურისტულ დანიშნულებად ჩამოყალიბდა, რომელსაც ხშირად უწევს შეჯიბრება საბერძნეთთან, იტალიასთან და ესპანეთთან. 

რუმინეთს მაღალგანვითარებული ტურისტული ინფრასტრუქტურა გააჩნია, რაც მას ტურიზმთან დაკავშირებული აღჭურვილობისა და სერვისისათვის კარგ ბაზრად აქცევს.

რესურსები ინტერნეტში
--------------------

* რუმინეთი, ტურისტული მეგზური ვიკივოიაჟზე

* რუმინეთის ტურიზმი საიტზე Curlie
* Apuseni Mountains Travel Guide

სქოლიო
------

1. ↑  The Europa World Year Book 2007, 48th edition, volume II, published by Routledge, London 2007, page 3746
2. ↑  [*მკვდარი ბმული*]

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
ტურიზმი ევროპაში |
| --- |
|  |
| სუვერენული სახელმწიფოები | 
ალბანეთი · ავსტრია · აზერბაიჯანი · ბელარუსი · ბელგია · ბოსნია და ჰერცეგოვინა · ბულგარეთი · გერმანია · გაერთიანებული სამეფო · (ინგლისი · უელსი · ჩრდილოეთ ირლანდია · შოტლანდია · ) დანია · ესტონეთი · ესპანეთი · ვატიკანი · თურქეთი · ირლანდია · ისლანდია · იტალია · ლატვია · ლიეტუვა · ლიხტენშტაინი · მალტა · მოლდოვა · მონაკო · მონტენეგრო · ნიდერლანდები · ნორვეგია · პოლონეთი · პორტუგალია · რუმინეთი · რუსეთი · სან-მარინო · საფრანგეთი · საქართველო · სერბეთი · სლოვაკეთი · სლოვენია · სომხეთი · უკრაინა · ფინეთი · ყაზახეთი · შვედეთი · შვეიცარია · ჩეხეთი · ჩრდილოეთი მაკედონია · ხორვატია |
|  |
| არაღიარებული ქვეყნები | 
აფხაზეთი · დნესტრისპირეთი · კოსოვო · მთიანი ყარაბაღის რესპუბლიკა · სამხრეთ ოსეთი · ჩრდილოეთი კვიპროსი |
|  |
| დამოკიდებული და სხვა ტერიტორიები | 
ალანდის კუნძულები · გიბრალტარი · ფარერის კუნძულები |

 |
ინსულინის კრისტალები
**ბიოტექნოლოგია** — ცოცხალ არსებათა გამოყენებაა სასარგებლო პროდუქტების — სამედიცინო პრეპარატების, ვაქცინებისა და წამლების — დასამზადებლად. ის ხშირად მოიცავს მიკრობების — პაწაწინა, ერთუჯრედიანი არსებების, მაგალითად, ბაქტერიებისა და საფუვრის - გამოყენებას. მრავალი საუკუნეა, რაც პროდუქტის დასამზადებლად სწორედ მიკროფებს იყენებენ. მეპურეები საფურვის გამოყენებით პურსა და ლუდს, ხოლო ყველი ბაქტერიებისა და სოკოს გამოყენებით მზადდება.

თანამედროვე ბიოტექნოლოგიები მეტწილად გენურ ინჟინერიას იყენებენ — მეცნიერები მარტივ ცხოველთა და მცენარეთა უჯრედებს ცვლიან, რათა სასარგებლო თვისებები მიანიჭონ. ამისი მაგალითია ადამიანის ინსულინის წარმოება. 

ინსულინი ნივთიერებაა, რომელიც სისხლში შაქრის დონეს არეგულირებს. დიაბეტით დაავადებული ადამიანისათვის ინსულინი მკურნალობის ნაწილს შეადგენს. ინსულინის დასამზადებლად მეცნიერები მცირე რაოდენობით იღებენ ადამიანის უჯრედებს და მისგან გენეტიკურ მასალას (დიენემი) გამოყოფენ, რომელიც ინსულინის დასამზადებელ ინსტრუქციებსაც შეიცავს. ისინი მრავალჯერ ამრავლებენ იმ გენებს, რომლებიც კონკრეტულად ინსულინის წარმოქმნაზე არიან პასუხისგებლები და სხვადასხვა მიკრობებში ნერგავენ, რომლებიც შემდეგ ინსულინს წარმოქმნიან. 

გენური ინჟინერია შეიძლება მცენარეთა გასაუმჯობესებლადაც იქნას გამოყენებული. საკვებ მცენარეებს, მაგალითად — ხორბალსა და ბრინჯს, შეიძლება სხვა მცენარეებიდან აღებული გენეტიკური მასალები ჩავუნერგოთ, რათა დაავადებისადმი უფრო გამძლე გავხადოთ ან რთულ პირობებში გაზრდაში შევუწყოთ ხელი.

მედიცინაში ბიოტექნოლოგია კიდევ მრავალგვარად გამოიყენება. შესაძლოა მიკრობების გენეტიკური მოდიფიკაცია ახალი მედიკამენტებისა და ვაქცინების დასამზადებლად. 

ამას გარდა შესაძლოა სხვა პროდუქეტბის — ფერმენტების დამზადებაც. ფერმენტები ბიოლოგიური ნივთიერებებია, რომლებიც ორგანიზმში მიმდინარე პროცესებს აჩქარებს. ისინი ბევრნაირად გამოიყენება მედიცინასა და მრეწველობაში.

ლიტერატურა
----------

* *ოქსფორდის დიდი საბავშვო ენციკლოპედია, ქართული გამოცემა შევსებული და განახლებული 2011 წელს, ISBN 978-99940-34-47-5*

რესურსები ინტერნეტში
--------------------

* ენციკლოპედია „ბრიტანიკა
* Treccani

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNE: XX527734
* BNF: cb119428998 (data)
* GND: 4069491-4
* HDS: 026223
* LCCN: sh85014263
* NDL: 00570270
* NKC: ph118925

 |
ეთნიკური კავკასია
**სასპერები** — აქემენიდური ხანის სპარსეთის ერთ-ერთ სატრაპიაში შემავალი ტომების სახელწოდება. მატიენებთან და ალაროდებთან ერთად შეადგენდნენ მე-18 სატრაპიას და ყოველწლიური ხარკის სახით სპარსეთის მეფეს 200 ტალანტს უხდიდნენ. მათ ეკისრებოდათ აგრეთვე სამხედრო ვალდებულება — სპარსელ ხელისუფალთა მოთხოვნით ლაშქრის გამოყვანა. ასე მონაწილეობდნენ სასპერები, მაგალითად, მეფე ქსერქსეს (ძვ. წ. V საუკუნე) ლაშქრობაში საბერძნეთზე. აქ ისინი კოლხების მსგავსად ყოფილან აღჭურვილნი (თავზე ხის მუზარადები ხურებიათ, ხელთ გამოუქნელი ტყავის პატარა ფარები და მოკლე შუბები, დანები სჭერიათ), ჰეროდოტეს მიხედვით სასპერები ფართო ტერიტორიაზე მცხოვრები ხალხია (სპარსეთის ყურიდან შავ ზღვამდე, ამ ავტორის თანახმად, ოთხი ხალხი ცხოვრობდა — სპარსელები, მიდიელები, სასპერები და კოლხები).

სასპერების სახელწოდებას უკავშირებენ სპერის ოლქის, ძვ. აღმოსავლური ხანის სუბარელთა (ხური-მითანელთა), აგრეთვე აღმოსავლურ-ქართული ტომების —  იბერების სახელწოდებებს. ზოგიერთ მკვლევარს ისინი აქემენიდურ ხანაში ქართლის ტომების ჰეგემონობით ჩამოყალიბებულ იბერიის წინამორბედ გაერთიანებად მიაჩნდა.

ლიტერატურა
----------

* ქართული საბჭოთა ენციკლოპედია, ტ. 9, თბ. 1985. — გვ. 125.
* საქართველოს ისტორიის ნარკვევები, ტ. 1, თბ. 1970.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| ხ • გ • რ
ქართველური ტომები |
| --- |
|  |
| თანამედროვე | 
* ქართები
* სვანები
* ზანები
	+ მეგრელები
	+ ლაზები
 |
|  |
| ისტორიული | 
* აბაზგები
* აფშილები
* ბექირები
* ბიძერები
* გუგარები
* დვალები
* დრილები
* ზიდრიტები
* კოლხები
* ლბინები
* მაკრონები
* მანრალები
* მარები
* მახელონები
* მისიმიელები
* მოსინიკები
* მოსხები
* მუშქები
* ფაზიელები
* ქართები/იბერები
* სანები
* სანიგები
* სასპერები
* სედოხეზები
* სკვითინები
* სუჯები
* ტაოხები
* ტიბარენები
* ქაშქები
* წანარები
* ჭანები
* ჭილბები
* ხალიბები
* ხალდები
* ჰენიოხები
 |

 |
**გრემის სწორკუთხა ნაგებობა** — არქიტექტურული ძეგლი, მდებარეობს ყვარლის მუნიციპალიტეტის სოფელ გრემის მეფე-დიდებულთა უბნის ჩრდილოეთ განაპირას. მოსახლეობაში ცნობილია როგორც „აკადემია", თუმცა ისტორიულ წყაროებში არანაირი ცნობა არ არის შემორჩენილი. ამჟამად დანგრეულია და მხოლოდ საძირკველია შემორჩენილი.

ნაგებობის გეგმა კვადრატს წააგავდა ზომებით (20,5X18,5 მ.), შედგებოდა ორი სხვადასხვა ზომის ნაწილისაგან. აღმოსავლეთ ნაწილი დასავლეთ ნაწილს სამჯერ აღემატება. აღმოსავლეთისა და დასავლეთის მიმართულებით განლაგებულია წაგრძელებული, თითქმის თანაბარი ფართობის სამი დარბაზი. მათგან შუა სამხრეთით მდებარე ერთიანია, ჩრდილოეთით მდებარე კი, ორ არათანაბარ სათავსოდ იყო გაყოფილი. ნაგებობის მეორე, მთავარი ნაწილისაგან კედლით გამიჯნული ნაწილის კიდეებში, თითო დიდი ოთახია, რომელთა შორის მოქცეულ ნაწილში, სხვადასახვა ზომის, ოთხი პატარა სათავსო, რომლებიც ჭადრაკულად ყოფილა განალგებული. ისინი სამეურნეო დანიშნულებისთვის გამოიყენებოდა.

შენობის კედლები ნაგები ყოფილა რიყის ქვითა და აგურით, ეს ყველაფერი აქა-იქ შემორჩენილი ფრაგმენტებით ირკვევა, დარბაზები მოპირკეთებული იყო აგურით.
ნანგრევებში დიდი რაოდენობით აღმოჩნდა ღია ცისფერი და მუქი ლურჯი ფერის შორენკეცები.

ლიტერატურა
----------

* *დვალი თ.*, საქართველოს ისტორიისა და კულტურის ძეგლთა აღწერილობა, ტ. 1-I, თბ. 2013. — გვ. 385.
**ბოლგარსკის სახლი-აგარაკი** — არქიტექტურული ძეგლი კასპის მუნიციპალიტეტის სოფელ გარიყულაში. მდებარეობს ეკატერინე გაბაშვილის ქუჩაზე. აგებულია XIX საუკუნის 90-იან წლებში. ეკუთვნოდათ პოლონური წარმოშობის თავად ბოლგარსკებს.

სასახლე ნაგებია აგურითა და რიყის ქვით. სახლის სამხრეთ-აღმოსავლეთით ერთსართულიანი სამეურნეო ნაგებობებია. შესასვლელი მთავარ, ჩრდილოეთ ფასადის აივნიდან აქვს. თავდაპირველი ასიმეტრიული ფასადის აღმოსავლეთ კედელში წინ გამოწეულია ფანჩატურით დასრულებული კიბის უჭრედის კოშკური მოცულობა, რომელსაც დასავლეთიდან ორსართულიანი, ღიააივნიანი შენობა ეკვრის. ჰოლი პილასტრებზე დაყრდნობილი თაღით ორ ნაწილად იყოფა, აღმოსავლეთ ნაწილში ზედა სართულზე ასასვლელი ოთხმარშიანი კიბეა. გეგმით ორივე სართული ერთნაირია. შენობის წაგრძელებული ორსართულიანი ნაწილი გადახურულია კრამიტით. დასავლეთ მხარეს დიდი დარბაზისა და აივნის ქვემოთ სარდაფია.

შენობის კუთხეები და სარდაფის ფასადი მთლიანად რუსტებითაა გაფორმებული. ფასადებიდან აღსანიშნავია ჩრდილოეთისა, რომელზეც გვხვდება კიბის უჯრედის წინ წამოწეული კოშკური კიბე-აივანი, კარვისებური სახურავით დასრულებული ფანჩატური, აივნების ხის რიკულებიანი მოაჯირი. XX საუკუნეში შენობას აღმოსავლეთიდანგეგმით დაგრძელებული არქიტექტურულად უმნიშვნელო ორსართულიანი სახლი მიაშენეს. სახლის სამხრეთ-აღმოსავლეთით ერთსართულიანი სამეურნეო ნაგებობებია. 

შენობას, ჯერ კიდევ საბჭოთა კავშირის დროს, კულტურის ძეგლის სტატუსი ჰქონია მინიჭებული, თუმცა, მოუვლელობის გამო სავალალო მდგომარეობაში ჩავარდა. „შიდა ქართლის კულტურული მემკვიდრეობის აღორძინებისა და განვითარების ფონდის" ინიციატივით მოხდა ძეგლის აღდგენა. 

სასახლეს 2006 წლის, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.

ლიტერატურა
----------

* საქართველოს ისტორიისა და კულტურის ძეგლთა აღწერილობა, ტ. 5, თბ. 1990. — გვ. 143-144.

სქოლიო
------

1. ↑  პოლონელი დიდგვაროვნების ქართული სასახლის ახალი ისტორია
2. ↑  საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
სასკია სასენი
**სასკია სასენი** (Saskia Sassen; დ. 5 იანვარი, 1947, ჰააგა, ნიდერლანდები) — ამერიკელი სოციოლოგი და ეკონომისტი, ცნობილი კვლევებით გლობალიზაციაზე, საერთაშორისო მიგრაციაზე და ურბანისტიკაზე. ამჟამად სოციოლოგიის პროფესორია კოლუმბიის უნივერსიტეტსა და ლონდონის ეკონომიკის სკოლაში. მისი მოფიქრებულია ტერმინი „გლობალური ქალაქი".

სასენი გაიზარდა ბუენოს-აირესში, სადაც ის მშობლებთან ერთად 1950 წელს გადავიდა. ბავშვობის ნაწილი ასევე იტალიაში გაატარა, რის გამოც მას უთქვამს, რომ ის „ხუთ ენაზე გაიზარდა".

1966 წლიდან სასენი თითო წელს პუატიეს უნივერსიტეტში, რომის უნივერსიტეტში და ბუენოს აირესის უნივერსიტეტში ატარებს ფილოსოფიისა და პოლიტიკური მეცნიერების შესასწავლად. 1969 წელს სასენი სოციოლოგიასა და ეკონომიკას სწავლობს ნოტრ-დამის უნივერსიტეტში, ინდიანა, სადაც მაგისტრისა (1971) და დოქტორის (1974) ხარისხებს იღებს. პარალელურად 1974 წელს მან ფილოსოფიის მაგისტრის ხარისხი მიიღო პუატიეს უნივერსიტეტიდან.

რესურსები ინტერნეტში
--------------------

ვიკისაწყობში არის გვერდი თემაზე:
***სასკია სასენი***

* Personal Website დაარქივებული 2021-05-02 საიტზე Wayback Machine.
* Sassen's page at the London School of Economics დაარქივებული 2009-09-27 საიტზე Wayback Machine.
* Member Profile, Committee on Global Thought at Columbia University დაარქივებული 2009-04-21 საიტზე Wayback Machine.
* The Transnationalism Project, University of Chicago
* Downloadable PDFs of Sassen's papers at the University of Chicago's Transnationalism project website
* *Globalization & World Cities*, site at Loughborough University UK, founded by Peter Hall, Sassen, and Nigel Thrift

სქოლიო
------

1. ↑  Parry, Marc (5 დეკემბერი, 2014). „Saskia Sassen's Missing Chapter". *The Chronicle of Higher Education*. ციტირების თარიღი: 15 სექტემბერი, 2015. შეამოწმეთ თარიღის პარამეტრი `|accessdate=` და `|date=`-ში (დახმარება)

|  |  |
| --- | --- |
| ბიოგრაფია | *ეს სტატია პიროვნების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
გრენლანდიელთა ოჯახი, 1917 წ.
**გრენლანდიელი ესკიმოსები** (თვითდასახელება — kalatdlit) — ესკიმოსური ხალხი, გრენლანდიის აბორიგენული მოსახლეობა. რაოდენობა გრენლანდიაში 50 ათ. კაცი, დანიაში — 7,1 ათ. (2006, შეფასება). ლაპარაკობენ გრენლანდიურ ენაზე, გავრცელებულია დანიური ენაც. უმთავრესად ლუთერანები არიან, 1% ტრადიციულ რწმენის მიმდევარია.

ძირითადად განსახლებული არიან კუნძულის სამხრეთ-დასავლეთ სანაპიროზე; გამოიყოფა რამდენიმე ასეული ადამიანისაგან შემდგარი ჯგუფები: აღმოსავლეთ გრენლანდიელები (ანგმასალიკი) — აღმოსავლეთ სანაპიროზე და პოლარული გრენლანდიელები (ყველაზე ჩრდილოეთით მცხოვრები აბორიგენული მოსახლეობა მსოფლიოში) — ჩრდილო-დასავლეთ სანაპიროზე. მისდევენ ზღვის ნადირთრეწვას და მეთევზეობას, XIX საუკუნის ბოლოდან დაკავდნენ ვირთევზის სავაჭრო მრეწველობით, XX საუკუნის მეორე ნახევრიდან — კრევეტების. არსებობს ინტელიგენცია, მოსამსახურეები, ვითარდება პროფესიული ხელოვნება. ძლიერ აკულტურირებულები და მეტისირებულები არიან დანიელთა მიერ. შემორჩენილია ტრადიციული სარეწაო და სადღესასწაულო ტანისამოსი; პოლარულ გრენლანდიელებს აქვთ საცხოვრებლის თოვლისაგან აგების ტრადიცია (იგლუ).

ლიტერატურა
----------

* ГРЕНЛАНДЦЫ დაარქივებული 2019-07-01 საიტზე Wayback Machine.  // Большая российская энциклопедия. Том 7. Москва, 2007, стр. 682.
სასტუმრო რიცი
**სასტუმრო რიცი** (ინგლ. The Ritz Hotel London), 133-ნომრიანი სასტუმრო პიკადილიზე, დიდი პარკის წინ, ლონდონში.

ისტორია
-------

განთქმულმა შვეიცარიელმა ოტელიემ სეზარ რიცმა სასტუმრო 1906 წლის 24 მაისს გახსნა. შენობა ნეოკლასიკურია ლუი XVI-ის სტილში, აგებული ე.წ. მშვენიერი ეპოქის პერიოდში რივოლის ქუჩის სტილიზებული პარიზული ბინების კვარტლების მსგავსად. შენობის არქიტექტორები იყვნენ შარლ მევზი, რომელმაც მანამდე რიცის პარიზის სასტუმრო დააპროექტა, და ართურ დეივისი, შვედ ინჟინერ სვენ ბილანდერთან თანამშრომლობით. ეს იყო პირველი მასშტაბური ლითონის კარკასიანი კონსტრუქცია ლონდონში.

რიცი პირადად მართავდა სასტუმროს მრავალი წლის მანძილზე. მან დაიქირავა მსოფლიოში განთქმული შეფი ოგუსტ ესკოფიე, რომელსაც სასტუმროს ფუფუნების შესადარი სამზარეულო უნდა შეექმნა. შესასვლელში მან სპეციალური ზარი დაამონტაჟებინა, რომელიც სასტუმროს პერსონალს სამეფო გვარის სტუმრების მოსვლას ატყობინებდა. პერსონალის მომსახურების უმაღლესი სტანდარტები და განსაკუთრებული ფუფუნება, რომლითაც ის სტუმრებს ანებივრებდა ვიქტორიანელი ლონდონელებისთვის უცხო იყო, რამაც სენსაცია მოახდინა მთელს სასტუმროს ინდუსტრიაში.

გარკვეული პერიოდი სასტუმროს ფლობდა ბრეიუელ-სმითის ოჯახი. თუმცა 1970-იანების ნავთობის კრიზისის გამო ოჯახი იძულებული გახდა საკუთარი წილი ტრაფალგარის სახლისთვის მიეყიდა 1976 წელს £2.75 მილიონად. კრიზისში მყოფი სასტუმრო ტრაფალგარის სახლისგან 1995 წლის ოქტომბერში დევიდ და ფრედერიკ ბარკლაიმ შეიძინეს £80 მილიონად. მათ რვა წელი და £40 მილიონი დასჭირდათ სასტუმროსთვის ყოფილი გრანდიოზულობის დასაბრუნებლად.
**გრემის ქულბაქები და ქარვასლა** — არქიტექტურული ძეგლი, მდებარეობს სოფელ გრემში, ყვარლის მუნიციპალიტეტში, ეგრეთ წოდებულ სავაჭრო უბნის ცენტრალურ ნაწილში. ქულბაქების გეგმა აღმიდან დასავლეთის მიმართულებით წაგრძელებული სწორკუთხედია, რომლის შუაში იგივე მოხაზულობის ეზოა. ეზოში შესასვლელი ჩრდილოეთ მხრიდანაა. ეზოს ირგვლივ, ერთმანეთის მიყოლებით განლაგებულია დუქნები, რომლებსაც მცირე გამონაკლისების გარდა, თითქმის ერთნაირი აგებულება აქვს - მოგრძო, ყრუკედლებიანი შეისრულკამაროვანი სათავსი, რომლის წინ იმავე სიგანისა და 1,5 მეტრი სიღრმის ლოჯიაა. დუქნები ერთდროულადაა ნაგები. კედლები და კამარები ნაწყობია ნატეხი ქვით. ყველა დუქანს ჰქონია ბუხარი. ზოგიერთი დუქანი ორსართულიანი ყოფილა. ჩრდილოეთი რიგის დასავლეთ კიდეში მდებარე ორსართულიანი დუქნების ქვემოთ სარდაფებია, რომლებიც ერთმანეთს კარით უკავშირდება. ორივე სარდაფის კედლები შელესილია. შესაძლოა, ისინი მაცივრის როლს ასრულებდა. ამავე რიგის ერთ-ერთი დუქნის უკანა ნაწილში, დაბალი კედლით, გამოყოფილია ვიწრო ადგილი, რომლის კედლები შიგნიდან წყალგაუმტარი ხსნარითაა შელესილი. ეზოს დასავლეთ რიგში ოთხი დუქანია. მათგან სამს დასავლეთიდან ეკვრის ერთიანი, მოზრდილი სათავსი, რომელიც კარით მხოლოდ განაპირა დუქნებს უკავშირდება. შუა დუქანში აგებულია ექვსგვერდი აუზი. სავარაუდოდ, ეს დუქანი „სალხინო" ადგილიც იყო.

ჭიშკართან, ეზოში გასასვლელის აღმოსავლეთ გვერდში, მოწყობილია პატარა სათავსო, რომელიც დანარჩენი სათავსოებისგან როგორც ფართობით, ისე ორიენტაციითაც განსხვავდება.
სამხრეთ რიგში თანაბარი ფართობის ათი სათავსია, აღმოსავლეთ რიგში კი - ოთხი. მათგან ორს ლოჯია ეზოს მხარეს აქვს, ორს კი - ქარვასლაში გასასვლელის მხარეს.
ქარვასლა ქულბაქებს აღმოსავლეთიდან ეკვრის. თავდაპირველად ამ ადგილას მდგარა მოზრდილი თონეებიანი შენობები, შემდეგ კი ქარვასლა აუგიათ. ამჟამად ქარვასლისგან მხოლოდ საძირკვლის ნაშთებია შემორჩენილი, რის გამოც მისი გეგმა ზუსტად არ იკითხება. შენობის გრძივი ღერძის ორივე მხარეს ერთრიგად განლაგებულია 16-16 სათავსო ფართობი მერყეობს 14 კვადრატული მეტრიდან 23 კვადრატულ მეტრამდე. მათ შორის კი განიერი ტალანი ყოფილა, რომლის იატაკქვეშ გადის წყალსადენი.

ქარვასლის სამხრეთი და ჩრდილოეთი კედლები შეჭრილია ქულბაქების აღმოსავლეთ კედელში, რაც იმაზე მიგვანიშნებს, რომ იგი ქულბაქებზე ადრე ყოფილა აგებული.
ქულბაქებისა და ქარვასლის ტერიტორიაზე გათხრების დროს აღმოჩნდა ვერცხლისა და სპილენძის რამდენიმე მონეტა. მათი უმრავლესობა ცუდადაა დაცული. ერთი ვერცხლის მონეტა, რომელიც ქულბაქების ტერიტორიაზე იყო ნაპოვნი ეკუთვნის შაჰ-ისმაილს და თარიღდება 1502-1524 წლებით, ხოლო ორი სპილენძის მონეტა, რომლებიც ნაპოვნი იყო ქარვასლის ტერიტორიაზე, თარიღდება XV საუკუნის II ნახევრით.

ლიტერატურა
----------

* *დვალი თ.*, საქართველოს ისტორიისა და კულტურის ძეგლთა აღწერილობა, ტ. 1-I, თბ. 2013. — გვ. 386.
**საქართველოს ადგილობრივი თვითმმართველობის ორგანოების არჩევნები (2002)** — ადგილობრივი თვითმმართველობის ორგანოების არჩევნები საქართველოში, რომელიც გაიმართა 2002 წლის 2 ივნისს. არჩევნების პოლიტიკური დატვირთვა მაღალი იყო, რადგან ის წარმოადგენდა 2003 წლის საპარლამენტო არჩევნების გენერალურ რეპეტიციას.

არჩევნების წესი
---------------

არჩევნები გაიმართა სოფლებში, თემებში, დაბებში და ქალაქებში. არჩეულ იქნა საკრებულოები, ასევე მერები და გამგებლები პირდაპირი წესით, გარდა თბილისისა და ფოთისა. ამ ქალაქებში მერს ნიშნავდა საქართველოს პრეზიდენტი. ეს იყო საქართველოს ისტორიაში დამოუკიდებლობის აღდგენის შემდეგ პირველი შემთხვევა ქალაქების მერების პირდაპირ არჩევისა. საკრებულოების არჩევნები ჩატარდა მაჟორიტარული წესით, მრავალმანდატიან საარჩევნო ოლქებში.

შედეგები
--------

თბილისში საარჩევნო ბარიერი 7-მა პოლიტიკურმა სუბიექტმა გადალახა. არჩევნებში მონაწილეობა მიიღო მოქალაქეთა 46%-მა. მმართველმა პარტიამ, მოქალაქეთა კავშირმა ხმათა 2,5% მიიღო და ვერ მოხვდა 49-წევრიან თბილისის საკრებულოში. ყველაზე მეტი ხმა მიიღეს:

* პარტიების ბლოკი: ერთიანი ნაციონალური მოძრაობა, საქართველოს რესპუბლიკური პარტია, საქართველოს კონსერვატიული პარტია – 25,5% (16 მანდატი)
* საქართველოს ლეიბორისტული პარტია – 23,75% (15 მანდატი)

საქართველოს მასშტაბით წარმატებას მიაღწია ახალი მემარჯვენეების პარტიამ, რომელმაც მოიგო არჩევნები საქართველოს თვითმმართველი ერთეულების უმრავლესობაში, მათ შორის საქართველოს სიდიდით მეორე ქალაქში – ქუთაისში, სადაც მერად აირჩიეს მემარჯვენე ნუგზარ ფალიანი.

ლიტერატურა
----------

* „ადგილობრივი თვითმმართველობა საქართველოში 1991-2014", გვ. 52-53 თბილისი, 2015

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
საქართველოს დროშა **არჩევნები და რეფერენდუმები საქართველოში** |
| --- |
|  |
| საპრეზიდენტო არჩევნები | 
* 1991
* 1995
* 2000
* 2004
* 2008
* 2013
* 2018
 |
|  |
| საპარლამენტო არჩევნები | 
* 1919
* 1990
* 1992
* 1995
* 1999
* 2003
* 2004
* 2008
* 2012
* 2016 (2019)
* 2020
* *2024*
 |
|  |
| ადგილობრივი არჩევნები | 
* 1919
* 1991
* 1998
* 2002
* 2006
* 2010
* 2014
* 2017 (2020)
* 2021
 |
|  |
| რეფერენდუმები და პლებისციტები | 
* 1991
* 2003
* 2008 (არჩევნების თარიღი)
* 2008 (ნატოში გაწევრიანება)
 |
|  |
| აჭარის დროშა  აჭარის არ | 

|  |  |
| --- | --- |
|  რესპუბლიკის მეთაურის არჩევნები | 
* 2001
 |
|  |
|  საკანონმდებლო ორგანოს არჩევნები | 
* 1991
* 1996
* 2001
* 2004
* 2008
* 2012
* 2016
* 2020
* *2024*
 |

 |
|  |
| 
აგრეთვე იხილეთ: საქართველოს ცენტრალური საარჩევნო კომისია; საქართველოს საარჩევნო კოდექსი |

 |
**ხუან კარლოს ვარელა როდრიგესი** (ესპ. Juan Carlos Varela Rodríguez; დ. 12 დეკემბერი 1963, პანამა, პანამა) — პანამელი პოლიტიკური და სახელმწიფო მოღვაწე, ვიცე-პრეზიდენტი 2009 წლის 1 ივლისიდან, ქვეყნის არჩეული პრეზიდენტი. თანამდებობას დაიკავებს 2014 წლის 1 ივლისს.

ბიოგრაფია
---------

ხუან კარლოს ვარელა დაიბადა პანამის დედაქალაქში. მისი ოჯახი დიდი ხნის განმავლობაში ცხოვრობდა ერერას პროვინციაში. კოლეჯის დასრულების შემდეგ სწავლა განაგრძო ჯორჯიის ტექნოლოგიურ ინსტიტუტში, სადაც 1985 წელს მიიღოსამრეწველო მშენებლობის ბაკალავრის ხარისხი. 1985 წელს ვარელა გახდა საოჯახო ფირმის „Varela Hermanos" წევრი და 2008 წლამდე ასრულებდა აღმასრულებელი ვიცე-პრეზიდენტის მოვალეობას. 

1990-იან წლებში დაიწყო პოლიტიკური კამპანია. 2008 წელს იყო პრეზიდენტობის კანდიდატი. 2009 წელს დაიკავა ვიცე-პრეზიდენტის თანამდებობა. 2014 წლის საპრეზიდენტო არჩევნებში მიიღო ამომრჩეველთა ხმების 39,15% და 2014 წლის 1 ივლისს ჩაიბარებს ქვეყნის მეთურის სავარძელს.

რესურსები ინტერნეტში
--------------------

ვიკისაწყობში არის გვერდი თემაზე:
***ხუან კარლოს ვარელა***

* პანამის ვიცე-პრეზიდენტი.
* ბიოგრაფია დაარქივებული 2009-01-26 საიტზე Wayback Machine.

სქოლიო
------

1. ↑
აქ წარმოდგენილია ინფორმაცია საქართველოს 19 წლამდე ფეხბურთელთა ნაკრების ევროპის ჩემპიონატებში მონაწილეობის შესახებ. 

საქართველოს 19 წლამდე ფეხბურთელთა ნაკრები (1993-2001 წლებში საქართველოს 18 წლამდე ნაკრები) 1993 წლიდან გამოდის საერთაშორისო არენაზე. 1999 წლის ევროპის ჩემპიონატზე საქართველოს 18 წლამდე ნაკრებმა ევროპის ჩემპიონატზე იასპარეზა: ჯგუფში ესპანეთთან, იტალიასთან და ირლანდიასთან მოხვდა და ამ უკანასკნელთან აღებული ერთი ქულით დაამთავრა გამოსვლა. 2013 წელს უკვე 19 წლამდე ნაკრები გავიდა ევროპის ჩემპიონატზე, სადაც მხოლოდ საფრანგეთთან აიღო ერთი ქულა და ვერ გავიდა შემდეგ ეტაპზე. 

2017 წელს ევროპის ჩემპიონატი საქართველოში ჩატარდა. მასპინძლის რანგში მოთამაშე საქართველოს ნაკრებმა მოიგო ერთი მატჩი, წააგო ორი და ჯგუფიდან ვერ გავიდა.

ევრო 2017
---------

### A ჯგუფი

| ადგილი | გუნდი | თ | მ | ფ | წ | გბ | გბ | +/- | ქ |
| --- | --- | --- | --- | --- | --- | --- | --- | --- | --- |
| 1 | პორტუგალიის დროშა პორტუგალია | 3 | 2 | 1 | 0 | 5 | 3 | 2 | **7** |
| 2 | ჩეხეთის დროშა ჩეხეთი | 3 | 2 | 0 | 1 | 5 | 3 | 2 | **6** |
| 3 | საქართველოს დროშა საქართველო | 3 | 1 | 0 | 2 | 2 | 4 | (-2) | **3** |
| 4 | შვედეთის დროშა შვედეთი | 3 | 0 | 1 | 2 | 4 | 6 | (-2) | **1** |
|

  


|  |  |  |  |  |
| --- | --- | --- | --- | --- |
| 2 ივლისი 201720:00 | საქართველოს დროშა საქართველო | 0 – 1 | პორტუგალიის დროშა პორტუგალია | თენგიზ ბურჯანაძის სტადიონი, გორი, საქართველომაყურებელი: 4 156მსაჯი: დავიდე მასა (იტალია) |
|  |  | რუი პედრო გოლი 66' პენ. |

---

|  |  |  |  |  |
| --- | --- | --- | --- | --- |
| 5 ივლისი 201717:30 | საქართველოს დროშა საქართველო | 2 – 1 | შვედეთის დროშა შვედეთი | მიხეილ მესხის სტადიონი, თბილისი, საქართველომაყურებელი: 8 300მსაჯი: სრდიან იოვანოვიჩი (სერბეთი) |
| გიორგი კოხრეიძე გოლი 3'; 
გიორგი ჩაკვეტაძე გოლი 31'.  |  | ვიქტორ გიოკერსი გოლი 47'. |

---

|  |  |  |  |  |
| --- | --- | --- | --- | --- |
| 8 ივლისი 201720:00 | ჩეხეთის დროშა ჩეხეთი | 2 – 0 | საქართველოს დროშა საქართველო | მიხეილ მესხის სტადიონი, თბილისი, საქართველომაყურებელი: 25 154მსაჯი: მადს-კრისტოფერ კრისტოფერსენი (დანია) |
| ონდრეი შაშინკა გოლი 45+1'; 
ფილიპ ჰაველკა გოლი 71'.  |  |  |

რესურსები ინტერნეტში
--------------------

* A ჯგუფის შედეგები 2017 წლის ევროპის ჩემპიონატზე
საპატიო ლეგიონის ორდენი, 1804.
**საპატიო ლეგიონის ორდენი** (ოფიც. ფრანგ. *Ordre national de la Légion d'honneur*), საფრანგეთის ორდენი დაწესებული ნაპოლეონ ბონაპარტეს, საფრანგეთის რესპუბლიკის პირველი კონსულის, მიერ 1802 წლის 19 მაისს. ეს არის საფრანგეთის უმაღლესი ჯილდო და მას ანიჭებს საფრანგეთის პრეზიდენტი უდიდესი სამხედრო და სამოქალაქო მიღწევებისთვის. ორდენის დევიზია „ღირსება და სამშობლო" („Honneur et patrie").

არსებობს 5 კლასის ფორმა ორდეისათვის: 1 - *Chevalier*; 2 - *Officier*; 3 - *Commandeur*; 4 - *Grand Officier*; 5 - *Grand Croix*.

იხილეთ აგრეთვე
--------------

* ორდენი
* ოქროს საწმისის ორდენი (ევროპა)

რესურსები ინტერნეტში
--------------------

ვიკისაწყობში არის გვერდი თემაზე:
***საპატიო ლეგიონის ორდენი***

* Legiondhonneur.fr
* French Embassy in Canada article დაარქივებული 2008-01-23 საიტზე Wayback Machine. , ambafrance-ca.org
* Base Léonore, recensement des récipiendaires de la Légion d’honneur (décédés avant 1977), on the web site of the French Ministry of Culture (ფრანგული)
**რუბენ ვარდანიანი** (სომხ. Ռուբեն Վարդանյան; დ. 26 მაისი, 1929, ერევანი — გ. 21 დეკემბერი, 1996) — სომეხი მოჭიდავე. არის სომხეთის რესპუბლიკის ჩემპიონი, სსრკ-ის ჩემპიონი, სომხეთის რესპუბლიკის დამსახურებული მწვრთნელი, ოლიმპიური კომიტეტის საპატიო წევრი.

ბიოგრაფია
---------

რუბენ ვარდანიანი დაიბადა 1929 წლის 26 მაისს, ერევანში. 1948-1953 წლებში ერევანის ფიზიკური კულტურის უნივერსიტეტის დამთავრების შემდეგ, სწავლა განაგრძო ერევანის სახელმწიფო უნივერსიტეტის იურიდიულ ფაკულტეტზე (1958-1963).

ჭიდაობა დაიწყო 1946 წელს. ამავე წელს ასპარეზობდა სომხეთის ჩემპიონატზე და ტურნირში გამარჯვებით გახდა რესპუბლიკის ჩემპიონი. ვარდიანანი ითვლება ომისშემდგომი სომხეთის სპორტის პირველ ოსტატად.

1952 წელს ვარდანიანმა მონაწილეობა მიიღო სსრკ-ის ჩემპიონატში და დაიკავა მე-2 ადგილი, ხოლო 1953 წელს მან მიიღო სსრკ ჩემპიონატის ოქროს მედალი. ის არის ბუდაპეშტში 1954 წლის მსოფლიო სტუდენტური თამაშების მეორე პრიზიორი.

სპორტული ბიოგრაფიის განმავლობაში ვარდანიანს 665 ჭიდაობის მატჩი აქვს გამართული რომელთაგან 627 მისი გამარჯვებით დასრულდა. საერთაშორისო ჩემპიონატებზე 24 ასპარეზობიდან 23-ში დაკავებული აქვს წამყვანი ადგილები.

1948 წლიდან ვარდანიანმა საგანმანათლებლო საქმიანობაც დაიწყო. მან გაწვრთნა ასობით მოწინავე სპორტსმენი, სპორტის 20-ზე მეტი ოსტატი, რომელთა დიდი რაოდენობა გახდა ყოფილი სსრკ-ის, ასევე სხვა საერთაშორისო შეჯიბრებების გამარჯვებული და პრიზიორები.

1956-1962 წლებში ვარდანიანი მუშაობდა მასწავლებლად ერევანის ფიზიკური აღზრდის სახელმწიფო ინსტიტუტში. მისმა საქმიანობამ დიდი მოწონება დაიმსახურა და ამიტომ, 1964 წელს მიენიჭა სომხეთის რესპუბლიკის საპატიო მწვრთნელის ტიტული.

აქტიური სპორტის დატოვების შემდეგ, 1962-1992 წლებში იგი იყო „აშხატანკის" ნებაყოფლობითი სპორტის საზოგდოების ხელმძღვანელი.

ვარდანიანი კარგადა ცნობილი არა მხოლოდ სომხეთში, არამედ მთელ მსოფლიოში. მრვაალი წლის განმავლობაში მან სხვადასხვა ტიტულები თუ წოდებბი მიიღო სხვადასხვა ქვეყნის წარმომადგენლებისაგან.

ვარდანიანი არის ჭიდაობის ოლიმპიური რეზერვის ახალგაზრდული სპორტული სკოლის დამფუძნებელი; ეს არის სპორტული ცენტრი სადაც გაწვრთნილი არიან სპორტის ოსტატების, სომხეთის, სსრკ-ის, ევროპის, მსოფლიოს და ოლიმპიური თამაშების ჩემპიონები.

ვარდანიანი პირველი სომეხთა საერთაშორისო დამატებითი კატეგორიის მსაჯია. 1969 წლიდან, როგორც საერთაშორისო მსაჯმა, რუბენ ვარდანიანმა მონაწილეობა მიიღო ისეთ ჩემპიონატებში როგორებიც არია: ევროპის და მსოფლიო ჩემპიონატები, ოლიმპიური თამაშები მიუნხენში, მონრეალსა და მოსკოვში.

რესურსები ინტერნეტში
--------------------

* Ambassador of Wrestling დაარქივებული 2018-01-06 საიტზე Wayback Machine.
* Ruben Vardanyan, Ambassador of Wrestling
**სამხრეთ ოსეთის პედაგოგიური ინსტიტუტი** (ოს. Хуссар Ирыстоны паддзахадон университет) — უმაღლესი სასწავლო დაწესებულება ქალაქ ცხინვალში. დაარსდა 1932 წელს. 1934 წლამდე ეწოდებოდა *ცხინვალის პედაგოგიური ინსტიტუტი*, 1934—1961 წლის დეკემბრამდე — *სტალინირის პედაგოგიური ინსტიტუტი*. 1993 წლიდან ეწოდება *ალექსანდრე თიბილოვის სახელობის სამხრეთ ოსეთის სახელმწიფო უნივერსიტეტი*. 

1985 წლისათვის ინსტიტუტში არსებობდა 5 ფაკულტეტი: ფიზიკა-მათემატიკური, საბუნებისმეტყველო მეცნიერებათა,
ისტორია-ფილოლოგიური, ფილოლოგიური, საზ. პროფესიათა. აქვს აგრეთვე საღამოს და დაუსწრებელი სწავლების განყოფილებები. სწავლება ოსურ, ქართულ და რუსულ ენაზეა (სპეციალობების მიხედვით). მოქმედებდა 14 კათედრა. სწავლობდა 1925 სტუდენტი, მუშაობდა 99 პროფესორ-მასწავლებელი.

ამჟამად მოქმედებს 12 ფაკულტეტი, სადაც ირიცხება დაახლოებით 3000-მდე სტუდენტი. 
ინსტიტუტის თანამშრომელთა სამეცნიერო-კვლევითი სტატიები იბეჭდება საქართველოს სსრ პედაგოგიურ ინსტიტუტების „შრომებში".

ლიტერატურა
----------

* *გაგლოითი ი.*, ქართული საბჭოთა ენციკლოპედია, ტ. 9, თბ. 1985. — გვ. 74.
**ბრაზილიური ტერიერი** (პორტ. Terrier brasileiro) — ძაღლის ჯიში, რომელიც გამოყვანილია ბრაზილია-ში XX საუკუნეში.

ბრაზილიაში ძალიან პოპულარული ტერიერი მიიღეს ჯეკ რასელ ტერიერის და მინიატურული პინჩერის, შესაძლოა მსხვილი ჩიხუახუას, შეჯვარებით. ბრაზილიური ტერიერი მარტოც მუშაობს და სხვა ძაღლებთან ერთადაც და გამოიყენება მღრღნელებისა და უფრო მსხვილ ცხოველებზე სანადიროდ. ბრაზილიური ტერიერი ჯეკ რასელ ტერიერის გამსხვილებული სამხრეთამერიკული ვარიანტია. ეს ძაღლი ერთნაირად კარგად იჭერს ვირთხებს, კვალის მიხედვით აგნებს სხვადასხვა მღრღნელებს და უსწორდება მათ. ცოცხალ, საზრიან და ყოველთვის მხიარულ ბრაზილიურ ტერიერს შეუძლია იხმაუროს კიდეც, თუმცა ღირსეულად ასრულებს მოდარაჯის მოვალეობას.

ამ ძაღლის ბალანი ყოველთვის სამფერიანია (შავი, ჟღალი, თეთრი დასაშვებია, ასევე ცისფერი და ყავისფერი ფერები). ის განსაკუთრებული პოპულარობით სარგებლობს ბრაზილიის ქალაქის და სოფლების მცხოვრებლებში. ფსიქოლოგიური და ფიზიკური დატვირთვა ბრაზილიურ ტერიერზე დადებითად მოქმედებს, ხოლო მის ხშირ, მოკლე ბალანს განსაკუთრებული მოვლა არ სჭირდება, კარგად ეგუება სიცივეს, სიცხეს და ბავშვებს. აქვს ბრტყელი, სამკუთხა თავის ქალა, ვიწრო, კომპაქტური სხეული.

რესურსები ინტერნეტში
--------------------

ვიკისაწყობში არის გვერდი თემაზე:
***ბრაზილიური ტერიერი***

* ბრაზილიური ტერიერი (ინგლისური)
სამხრეთ პოლარული წრე (წითელი ხაზი) დედამიწის რუკაზე
**სამხრეთ პოლარული წრე** — დედამიწის რუკაზე აღნიშნული ხუთი მთავარი პარალელიდან ერთ-ერთი.

სამხრეთ პოლარული წრე მდებარეობს ეკვატორის სამხრეთით 66°33′44″-ზე (66.5622°). სამხრეთ პოლარული წრიდან სამხრეთით მდებარე უბანს ეწოდება ანტარქტიკა, მისგან ჩრდილოეთით მდებარეობს ზომიერი კლიმატის სამხრეთი სარტყელი. ანალოგიურ პარალელს ჩრდილოეთ ნახევარსფეროში ეწოდება ჩრდილოეთ პოლარული წრე.

სამხრეთ პოლარული წრე აღნიშნავს პოლარული დღისა და პოლარული ღამის უბნის ჩრდილოეთ საზღვარს. პოლარული წრიდან სამხრეთით ნებისმიერ წერტილში მზე მდებარეობს ჰორიზონტის ზემოთ 24 საათის განმავლობაში წელიწადში ერთხელ მაინც და არ ჩანს ჰორიზონტზე 24 საათის განმავლობაში წელიწადში ერთხელ მაინც. პოლარული წრის ზემოთ ეს მოვლენები, ბუნებრივია, წელიწადში თითოჯერ ხდება, დეკემბერსა და ივნისში შესაბამისად.

ანტარქტიკის კლიმატის სიმკაცრის გამო პოლარული წრის იქით მუდმივი მცხოვრებლები არ არიან — მთელი მოსახლეობა ანტარქტიდის სამეცნიერო სადგურებში მუშაობს.

იხილეთ აგრეთვე
--------------

* პოლარული წრე
* ჩრდილოეთ პოლარული წრე
**ბრაიან ბერკი** (დ. 30 დეკემბერი, 1968) — ამერიკელი კინო და სატელევიზიო პროდიუსერი, სცენარისტი. წარსულში მუშაობდა პროდიუსერებთან, ბრედ უესტონთან (Columbia Pictures), ნედ ტენენთან (Sony Pictures) და ჯონ დეივისთან (FOX). 1995 წელს შეუერთდა Gerber Pictures-ს.
[1]

2001 წელს ჯეი ჯეი აბრამსთან ერთად დააარსა კომპანია Bad Robot Productions.[2] როგორც კომპანიის აღმასრულებელი ვიცე-პრეზიდენტი, იგი არის Bad Robot-ის მიერ წარმოებული ყველა სატელევიზიო და კინო ფილმის აღმასრულებელი პროდიუსერი.

რესურსები ინტერნეტში
--------------------

ვიკისაწყობში არის გვერდი თემაზე:
***ბრაიან ბერკი***

* 

* ოფიციალური საიტი
* 

* ბრაიან ბერკი — კინოფილმების ინტერნეტ-მონაცემთა ბაზა (ინგლისური)

სქოლიო
------

1. ↑  Bryan Burk Bio. Fox Broadcasting Company.  დაარქივებულია ორიგინალიდან — December 16, 2010. ციტირების თარიღი: November 25, 2015.
2. ↑  Warner, Tyrone.  (May 11, 2010) J.J. Abrams not worried about writers block on 'Fringe'. CTV.  დაარქივებულია ორიგინალიდან — ივლისი 26, 2010. ციტირების თარიღი: November 25, 2015.
ინიაპტუკის გოლცი ჩრდილოეთ ბაიკალის მთიანეთში, რომელიც წარმოადგენს აღნიშნული მთანეთის უმაღლეს წერტილს, მისი სიმაღლეა ზღვის დონიდნა 2578 მ
**გოლცები** (რუს. Гольцы) — ბრტყელი ან სუსტად ამოზნექილი კლდოვანი მწვერვალები, რომლებიც ამოწეულია ტყის ზედა საზღვრის ზემოთ და წელიწადის თბილ დროს თოვლისგანაა განთავისუფლებული. მწვერვალები, რომლებიც ხშირად გართულებულია კლდოვანი მოწმეებით, დაფარულია კურუმებით. აქვთ რბილი მოხაზულობა ან პლატოსებრი ფორმა.

დამახასიათებელია აგრეთვე მზრალი სორტირების მიკროფორმები, პოლიგონური წარმონაქმნები, ქვიური რგოლები და ზოლები, მედალიონები. მცენარულობას ხშირად მოკლებულია, ზოგჯერ წარმოდგენილია ხავსებით, ბუჩქნარებითა და ქონდარა ფიჭვით. გოლცების კალთებზე გოლცური ტერასების გამო შეინიშნება ტერასირება, რომლებიც დამრეცადაა დახრილი მასივის ძირისკენ, რომელიც შემოზღუდულია რამდენიმე ათეული მ სიმაღლის ბექობებით.

კალთების შუა ნაწილი გართულებულია ქვიური მდინარეებით, ნაღვენთი სოლიფლუქციური მიკროტერასებით. გოლცები დიდწილად გავრცელებულია სუბარქტიკული სარტყლის მთებსა და ცივ შიდაკონტინენტურ ბორეალურ მხარეებში. გვხვდება ციმბირსა და შორეულ აღმოსავლეთში. საიანებში გავრცელებული გოლცებიდან აღსანიშნავია ბოტოგოლის გოლცები, კიტოის გოლცები და ტუნკის გოლცები, ხოლო იმიერბაიკალეთში სოხონდოს გოლცები.

სქოლიო
------

1. ↑  Гольцы // Большая советская энциклопедия
2. 1 2  Гольцы // Большая российская энциклопедия.  დაარქივებულია ორიგინალიდან — 2020-03-22. ციტირების თარიღი: 2020-03-22.
3. ↑  Гольцы // Географические названия Восточной Сибири. — Иркутск: М. Н. Мельхеев. 1969.
*ატლანტის  
ოკეანე*
*წყნარი  
ოკეანე*
ჩრდილოეთი რეგიონი
ჩრდ-აღმ. რეგიონი
ცენტრ.-დას. რეგიონი
სამხრ.-აღმ.რეგიონი
სამხრეთი რეგიონი
აკრი
ამაზონასი
პარა
რორაიმა
ამაპა
რონდონია
ტოკანტინსი
მარანიანი
ბაია
პიაუი
სეარა
რიუ-გრანდი-  
-დუ-ნორტი
პარაიბა
პერნამბუკუ
ალაგოასი
სერჟიპი
მატუ-გროსუ
მატუ-გროსუ-  
-დუ-სული
ფედერალური   
ოლქი
გოიასი
მინას-ჟერაისი
სან-პაულუ
რიო-დე-ჟანეირო
ესპირიტუ-სანტუ
პარანა
სანტა-კატარინა
რიუ-გრანდი-  
-დუ-სული
*არგენტინა*
*ბოლივია*
*ჩილე*
*კოლუმბია*
*საფრანგეთის გვიანა*
*გაიანა*
*პარაგვაი*
*პერუ*
*სურინამი*
*ურუგვაი*
*ვენესუელა*

**ბრაზილიის რეგიონები** — ბრაზილია იყოფა 5 რეგიონად (უწოდებენ ასევე მაკრორეგიონს). აღნიშნული დაყოფა მოხდა ბრაზილიის გეოგრაფიისა და სტატისტიკის ინსტიტუტის მიერ. დაყოფისას გათვალისწინებული იყო რეგიონის ბუნებრივი, ეკონომიკური, კულტურული, ისტორიული და სოციალური მახასიათებლები.

რეგიონები
---------

* ჩრდილოეთი რეგიონი
* ჩრდილოეთ-აღმოსავლეთი რეგიონი
* ცენტრალური-დასავლეთი რეგიონი
* სამხრეთ-აღმოსავლეთი რეგიონი
* სამხრეთი რეგიონი

რესურსები ინტერნეტში
--------------------

* ბრაზილიის გეოგრაფიისა და სტატისტიკის ინსტიტუტი
* ბრაზილიის რუკა
* ბრაზილიის მუნიციპალიტეტები დაარქივებული 2008-04-10 საიტზე Wayback Machine.

|  |  |  |  |  |
| --- | --- | --- | --- | --- |
| 

| ხ • გ • რ
 ბრაზილიის რეგიონები  |
| --- |
|  |
| 
ჩრდილოეთი რეგიონი | ჩრდილოეთ-აღმოსავლეთი რეგიონი | ცენტრალური-დასავლეთი რეგიონი | სამხრეთ-აღმოსავლეთი რეგიონი | სამხრეთი რეგიონი |  |

 |
**გაეროს უშიშროების საბჭოს რეზოლუცია 1393** მიიღეს ერთხმად 2002 წლის 31 იანვარს, მას შემდეგ, რაც კიდევ ერთხელ დაადასტურა, აფხაზეთისა და საქართველოს შესახებ მიღებული ყველა რეზოლუცია, კერძოდ, გაეროს უშიშროების საბჭოს რეზოლუცია 1364 (2001), საბჭომ გადაავადა გაეროს დამკვირვებელთა მისიის მანდატი საქართველოში, 2002 წლის 31 ივლისამდე.

რეზოლუცია
---------

### დაკვირვება

რეზოლუციის პრეამბულაში, საბჭომ ხაზი გაუსვა, რომ მიუღებელია მხარეებს შორის მოლაპარაკებებში პროგრესის არარსებობა. საბჭომ დაგმო გაეროს დამკვირვებელთა მისიის შვეულმფრენის ჩამოგდება 2001 წლის ოქტომბერში, რის შედეგადაც ცხრა ადამიანი დაიღუპა, ასევე სინანულით აღნიშნა ისიც, რომ დამნაშავეები თავდასხმაში ვერ იპოვეს.

### გადაწყვეტილებები

უშიშროების საბჭომ მიესალმა სიტუაციის მოსაგვარებლად პოლიტიკური ძალისხმევას, კერძოდ, „უფლებამოსილებათა ძირითადი პრინციპების განაწილებას თბილისსა და სოხუმს შორის", რომელიც ხელი უნდა შეეწყო მოლაპარაკებებში. რეზოლუციამ მოუწოდა აფხაზებს განიხილონ დოკუმენტის დეტალები, რომ მხარეებმა გადალახონ ორმხრივი უნდობლობა. 1994 წლის შეთანხმების, ცეცხლის შეწყვეტისა და ძალთა დაშორიშორების შესახებ, ყველა დარღვევა განიხილეს და დაგმეს. საბჭომ, ასევე მიესალმა კოდორის ხეობის სტატუსის შესახებ პროტოკოლს.

რეზოლუცია მოუწოდებს, ორივე მხარეს განაახლონ სამშვიდობო პროცესი, სინანულს გამოთქვამს ლტოლვილთა და იძულებით გადაადგილებულ პირთა დაბრუნების საკითხზე პროგრესის არარსებობის გამო, ასევე, კიდევ ერთხელ დაადასტურა, რომ დაუშვებელია კონფლიქტის გამო დემოგრაფიული ცვლილებები. რეზოლუციამ ასევე მოუწოდა ორივე მხარეს, დაადგინონ დამნაშავეები გაეროს მისიის ვერთმფრენის ჩამოგდებაში.

ბოლოს, საბჭომ გენერალურ მდივანს, კოფი ანანს დაავალა, საბჭოს რეგულარულად ინფორმაცია მიაწოდოს განვითარებულ მოვლენებთან დაკავშირებით.

რესურსები ინტერნეტში
--------------------

* რეზოლუციის ტექსტი

იხილეთ აგრეთვე
--------------

* აფხაზეთის ომი
* გაეროს უშიშროების საბჭოს რეზოლუციები აფხაზეთის შესახებ

სქოლიო
------

1. ↑  „Security Council extends mandate of United Nations observer mission in Georgia to 31 July 2002". United Nations. 31 January 2002.
2. ↑  „Security Council strongly condemns attack on UN helicopter in Georgia". United Nations News Centre. 8 October 2001.
3. ↑  Weller, Marc (2010). *Asymmetric Autonomy and the Settlement of Ethnic Conflicts*.  University of Pennsylvania Press,   გვ. 222. ISBN 978-0-8122-4230-0.

|  |  |  |  |
| --- | --- | --- | --- |
| 

| ხ • გ • რ
2002 წელს მიღებული გაეროს უშიშროების საბჭოს რეზოლუციები |
| --- |
|  |
| 
* ← 1387
* 1388
* 1389
* 1390
* 1391
* 1392
* 1393
* 1394
* 1395
* 1396
* 1397
* 1398
* 1399
* 1400
* 1401
* 1402
* 1403
* 1404
* 1405
* 1406
* 1407
* 1408
* 1409
* 1410
* 1411
* 1412
* 1413
* 1414
* 1415
* 1416
* 1417
* 1418
* 1419
* 1420
* 1421
* 1422
* 1423
* 1424
* 1425
* 1426
* 1427
* 1428
* 1429
* 1430
* 1431
* 1432
* 1433
* 1434
* 1435
* 1436
* 1437
* 1438
* 1439
* 1440
* 1441
* 1442
* 1443
* 1444
* 1445
* 1446
* 1447
* 1448
* 1449
* 1450
* 1451
* 1452
* 1453
* 1454 →
 |

 |
**გაეროს უშიშროების საბჭოს რეზოლუცია 1752** მიიღეს ერთხმად 2007 წლის 13 აპრილს.

რეზოლუცია
---------

1752 (2007) რეზოლუციის ერთხმად მიღებით, საბჭომ მიესალმა მხარეთა მიერ მიღწეულ პროგრესს 1716 (2006) რეზოლუციის შესრულებისკენ მიმართებით, აგრეთვე, მოუწოდა ქართულ მხარეს, უზრუნველყოს ზემო კოდორის ხეობაში არსებული ვითარება 1994 წლის 14 მაისის მოსკოვის შეთანხმების შესაბამისად, რაც გულისხმობს ცეცხლის შეწყვეტასა და ძალების დაშორიშორებას. საბჭომ, ასევე მოუწოდა აფხაზურ მხარეს თავი აარიდოს კოდორის ხეობაში საქართველოს ვალდებულებების შესრულებაში ხელის შეშლას.

საბჭომ დაგმო ზემო კოდორის ხეობის სოფლებზე თავდასხმა 11 და 12 მარტის ღამეს და მოუწოდა ყველა მხარეს, გაეგრძელებინა სრული მხარდაჭერა ფაქტების ერთობლივი შემსწავლელი ჯგუფის მიერ მიმდინარე გამოძიებას, რომელსაც გაეროს დამკვირვებელთა მისია ხელმძღვანელობს.

საბჭომ ხაზგასმით აღინიშნა, რომ უსაფრთხოების სფეროში არსებული ვითარება, იძულებით გადაადგილებული პირების დაბრუნება, ინფრასტრუქტურის რეაბილიტაცია და განვითარება უნდა გაუმჯობესდეს, საბჭომ ორივე მხარეს მოუწოდა განაახლონ დიალოგი ამ მიმართულებით. საბჭომ, მოუწოდა მხარეებს სერიოზულად მოეკიდონ ერთმანეთის ლეგიტიმურ უსაფრთხოებას, თავი შეიკავონ ნებისმიერი ქმედებისგან, რომელმაც შეიძლება ხელი შეუშალოს სამშვიდობო პროცესს და გააგრძელონ აუცილებელი თანამშრომლობა გაეროს დამკვირვებელთა და დამოუკიდებელ სახელმწიფოთა თანამეგობრობის (დსთ) სამშვიდობო ძალებთან.

საბჭომ, ასევე მოუწოდა ორივე მხარეს დაუყოვნებლივ ჩაერთონ გენერალური მდივნის მეგობართა ჯგუფის მიერ წარდგენილ წინადადებებში, რომელიც 12 და 13 თებერვალს ჟენევაში გამართულ შეხვედრაზე შემუშავდა, ნდობის აღდგენის წინაპირობების გარეშე, ქართული და აფხაზური მხარეების მონაწილეობით.

რესურსები ინტერნეტში
--------------------

* რეზოლუციის ტექსტი undocs.org-ზე

იხილეთ აგრეთვე
--------------

* აფხაზეთის ომი
* გაეროს უშიშროების საბჭოს რეზოლუციები აფხაზეთის შესახებ

სქოლიო
------

1. ↑  „SECURITY COUNCIL EXTENDS UNITED NATIONS OBSERVER MISSION IN GEORGIA UNTIL 15 OCTOBER, UNANIMOUSLY ADOPTING RESOLUTION 1752 (2007)". United Nations. April 13, 2007.

|  |  |  |  |
| --- | --- | --- | --- |
| 

| ხ • გ • რ
2007 წელს მიღებული გაეროს უშიშროების საბჭოს რეზოლუციები |
| --- |
|  |
| 
* ← 1739
* 1740
* 1741
* 1742
* 1743
* 1744
* 1745
* 1746
* 1747
* 1748
* 1749
* 1750
* 1751
* 1752
* 1753
* 1754
* 1755
* 1756
* 1757
* 1758
* 1759
* 1760
* 1761
* 1762
* 1763
* 1764
* 1765
* 1766
* 1767
* 1768
* 1769
* 1770
* 1771
* 1772
* 1773
* 1774
* 1775
* 1776
* 1777
* 1778
* 1779
* 1780
* 1781
* 1782
* 1783
* 1784
* 1785
* 1786
* 1787
* 1788
* 1789
* 1790
* 1791
* 1792
* 1793
* 1794 →
 |

 |
**სევეროდვინსკი** (რუს. Северодви́нск) — ქალაქი რუსეთში, არხანგელსკის ოლქში. წარმოადგენს რუსეთის ატომური გემთმშენებლობის ცენტრს. 2012 წლის მონაცემებით ქალაქის მოსახლეობა 193 519 ადამიანს შეადგენდა. მიეკუთვნება სევეროდვინსკის საქალაქო ოკრუგს, რომლის ტერიტორია 119 349 ჰექტარს შეადგენს. მოქმედებს რკინიგზის სადგური.

ისტორია
-------

ჩრდილოეთ დვინის სანაპიროზე მიწები პირველად აითვისეს ვიკინგებმა IX საუკუნეში. XII საუკუნის დასაწყისიდან კი ეს მიწები უკვე ნოვგოროდის შემადგენლობაში იყო. 1419 წელს ამ ტერიტორიებზე დაარსდა ნიკოლო-კორელსკის მონასტერი, 1553-1584 წლებში მონასტრის მიმდებარე ტერიტორიებზე უკვე აშენდა პირველი რუსული სავაჭრო პორტი, რომელიც ზოგიერთ უცხოურ წყარობეში მოხსენიებულია, როგორც „წმინდა ნიკოლოზი". 1938 წლამდე ერქვა სუდოსტროი. 1938 წელს მიენიჭა ქალაქის სტატუსი და ეწოდა მოლოტოვსკი. ეს სახელი შეინარჩუნა 1957 წლამდე.

დემოგრაფია
----------

1950-იანი წლებიდან 1990-იან წლებამდე ქალაქის მოსახლეობა მნიშვნელოვნად იზრდებოდა, ეს განპირობებული იყო ქალაქში მდებარე საწარმოებში კვალიფიციური სპეციალისტებისა და მუშა-მოსამსახურეების მნიშვნელოვანი დეფიციტით. 1992 წლიდან კი მოსახლეობა უკვე თანდათან მცირდებოდა, რაც ეკონომიკურმა კრიზისმა განაპირობა.

| მოსახლეობის რაოდენობა |
| --- |
| 

| წელი | 1939 | 1944 | 1959 | 1962 | 1967 | 1970 | 1973 | 1976 | 1979 | 1982 | 1986 | 1989 | 1992 | 1996 | 1998 | 2002 | 2003 | 2005 | 2007 | 2010 | 2012 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| ათასი. ადამ. | 21 | 28,9 | 78,657 | 97 | 121 | 144,672 | 160 | 177 | 197,232 | 214 | 234 | 248,67 | 249,8 | 238,7 | 233,8 | 201,551 | 201,6 | 197,4 | 195,1 | 193,607 | 193,519 |

 |

ლიტერატურა
----------

* ქართული საბჭოთა ენციკლოპედია, ტ. 9, თბ. 1985. — გვ. 267.

რესურსები ინტერნეტში
--------------------

* სევეროდვინსკის ადმინისტრაცია

სქოლიო
------
**ჰემოფილია** — გენეტიკური დაავადება, რომელიც გადაეცემა რეცესიული გენით და სქესთან არის შეჭიდული. ხასიათდება სისხლდენისადმი მიდრეკილებით.

ეტიოლოგია და პათოგენეზი
-----------------------

ჰემოფილია მამაკაცების დაავადებაა, რომლებიც დედისაგან იღებენ პათოლოგიურ X-ქრომოსომას. 
ჰემოფილიას ახასიათებს ჰემატომური ტიპის სისხლდენა. სისხლდენებისადმი მიდრეკილება განპირობებულია სისხლის შედედების შიდა სისტემაში თრომბოპლასტინის წარმოქმნის პროცესის დარღვევით, რაც დაკავშირებულია ანტიჰემოფილური გლობულინის დეფიციტთან. 
გამოყოფენ ჰემოფილიიის სამ ფორმას – А, В და С. 
А ჰემოფილიის დროს არა გვაქვს სისხლის შედედების VIII ფაქტორი, ჰემოფილია В-ს დროს – IX ფაქტორი, ხოლო С ჰემოფილიის დროს – XI ფაქტორი.

კლინიკური გამოვლინებები
-----------------------

ჰემოფილიის პირველი ნიშნები შესაძლოა გამოვლინდეს ჩვილობის პერიოდში. ჩვილობისას სიცოცხლისათვის საშიში სისხლდენები არ აღინიშნება, რადგან ქალის რძე შეიცავს აქტიური თრომბოკინაზას საკმარის რაოდენობას, რომელიც აკორეგირებს ჰემოფილიით დაავადებულის სისხლის დეფექტს.
ჰემოფილიით დაავადებული ბავშვები გამოირჩევიან სისუსტით, კანის სიფერმკრთალით და კანქვეშა ცხიმოვანი შრის სუსტი განვითარებით. 
ჰემოფილიის ძირითადი კლინიკური სიმპტომია სპონტანური, ჰემატომური ტიპის სისხლდენა: მასიური, ძლიერ მტკივნეული სისხლჩაქცევები სახსრებში, კუნთებში, რბილ ქსოვილებში. ამ ტიპის სისხლდენის შეჩერება საკმაოდ იოლია, თუმცა ასევე იოლად ხდება სისხლდენის განახლება იმავე ადგილიდან.

დაიაგნოზი
---------

ზუსტი დიაგნოსტიკისათვის აუცილებელია შედედების VIII (F VIII) და IX (F IX) ფაქტორების შესწავლა.
ჰემოფილიის ფორმის დასადგენად მოწოდებულია თრომბოპლასტინის გენერაციის ტესტი.

გავრცელება
----------

ჰემოფილია საკმაოდ იშვიათი დაავადებაა. მსოფლიოში ყოველ 10 000 მამრობითი სქესის ახალშობილზე მოდის დაახლოებოთ 1 ჰემოფილიით დაავადებული. დღეს მსოფლიოში 1 მილიონამდე ადამიანია ჰემოფილიით დაავადებული. ამასთან 80-85%-ში გვხვდება ჰემოფილია A (F VIII-ის დეფიციტით განპირობებული), 20-15%-ში კი - ჰემოფილია B (F IX-ის დეფიციტით განპირობებული).

ლიტერატურა
----------

* Gidelines for the Management of Hemophilia World Federation of Hemophilia, 2005
* Berntorp E. Hemophilia Malmo, September 2004.
* bashidze M. Iosava G. Khomasuridze R. Golijashvili T. Comprehensive Care of Hemophilia in Geordia: solved and unsolved problems. International Congress of Hemophilia , Parma, Italy, 2007
* ჰემოფილიის კომპლექსური მართვა - ნაციონალური გაიდლაინი შემდგენელი; მ. აბაშიძე თბილისი, 2007
**კაროლინ რემი დე გებერდი** (დ. 27 აპრილი, 1855 — გ. 24 აპრილი, 1929) — ფრანგი ჟურნალისტი, ანარქისტი, სოციალისტი, კომუნისტი და ფემინისტი, ყველაზე ცნობილი **სევერინის** სახელით.

დაახლოებით 1880 წელს, კაროლინ რემი ჩაერთო ჟიულ ვალესის სოციალისტურ გამოცემაში, *Cri du Peuple*. ვალესმა საბოლოოდ მისცა გაზეთზე კონტროლი ჯანმრთელობის მდგომარეობის გაუარესების გამო. სევერინი უფრო და უფრო მებრძოლი გახდა, იგი დაუმეგობრდა ჟურნალისტს და ფემინისტს მარგარიტ დიურანს, მაგრამ მარქსისტ ჟიულ გესდესთან დაპირისპირების შემდეგ, გაზეთი 1888 წელს დატოვა. მან განაგრძო წერა სხვა ნაშრომებისთვის, სადაც მან ხელი შეუწყო ქალთა ემანსიპაციას და დაგმო სოციალური უსამართლობა, მათ შორის დრეიფუსის საქმე. 1897 წელს მან დაიწყო წერა დიურანის ფემინისტურ ყოველდღიურ გაზეთ *La Fronde-სთვის*.

მტკიცე მემარცხენე რემიმ მხარი დაუჭირა ანარქისტულ მიზნებს, მათ შორის ჟერმენ ბერტონის დაცვას და მონაწილეობა მიიღო 1927 წელს საკოსა და ვანზეტის გადარჩენის მცდელობებში. მან მხარი დაუჭირა 1917 წლის რუსეთის რევოლუციას და 1921 წელს შეუერთდა საფრანგეთის კომუნისტურ პარტიას, რამდენიმე წლის შემდეგ დატოვა პარტია, ადამიანის უფლებათა ლიგის წევრობის შესანარჩუნებლად.

 კაროლინ რემი, პიერ-ოგიუსტ რენუარის პორტრეტი
ბერნარ ლეკაშმა, ანტისემიტიზმის წინააღმდეგ საერთაშორისო ლიგის (LICA) საპატიო კომიტეტის დამფუძნებელმა წევრმა (ახლანდელი რასიზმისა და ანტისემიტიზმის წინააღმდეგ საერთაშორისო ლიგა (LICRA)), დაწერა სევერინის ბიოგრაფია. მისი პორტრეტი პიერ-ოგიუსტ რენუარმა დახატა 1885 წელს და ახლა გამოფენელია ვაშინგტონის ხელოვნების ეროვნულ გალერეაში.

კაროლინ რემი გარდაიცვალა 1929 წელს საკუთარ სახლში პიერფონდში, საფრანგეთის პიკარდიის რეგიონის ოზას დეპარტამენტში. მისი ზოგიერთი ნაშრომი ინახება პარიზის მარგარიტ დიურანდის ბიბლიოთეკაში.

სიკვდილამდე ცოტა ხნით ადრე მან მონაწილეობა მიიღო დოქტორ ალბერ ბესონის კანდიდატურის მხარდასაჭერ კამპანიაში, რომელიც აირჩიეს ოლქის სენ-ფარჟოს მრჩევლად, სენას გენერალურ მრჩეველად, პარიზის საბჭოს თავმჯდომარის მოადგილედ და გენერალური საბჭოს თავმჯდომარის მოადგილედ. 1933 წელს, მის საპატივცემულოდ, პარიზის საბჭომ „Séverine" დაარქვა Porte de Bagnolet-ის მოედანს (პარიზის 20 ნომერი).

გალერეა
-------

* 
* 
*

რესურსები ინტერნეტში
--------------------

* სევერინის წიგნები
* 

* ვიკისაწყობის ლოგო შეგიძლიათ იხილოთ მედიაფაილები თემაზე **„სევერინი"** ვიკისაწყობში.
* კეროლინ რემი ანარქისტულ ენციკლოპედიაში

სქოლიო
------

1. ↑  FemBio database<a href='https://wikidata.org/wiki/Track:Q61356138'></a>
2. 1 2  WeChangEd<a href='https://wikidata.org/wiki/Track:Q86999151'></a>
3. 1 2  Séverine (1855–1929). ციტირების თარიღი: 27 May 2019.
4. ↑  Séverine De son vrai nom Caroline Rémy, insurgée toute sa vie fr (9 July 2012). ციტირების თარიღი: 27 May 2019.
5. ↑  Caroline Remy, known under the name Severine (28 October 2005).  დაარქივებულია ორიგინალიდან — 28 ოქტომბერი 2005. ციტირების თარიღი: 27 May 2019.
**ჯეიმზ კლარკ როსი** (ინგლ. James Clark Ross; დ. 15 აპრილი, 1800 — გ. 3 აპრილი, 1862) — ინგლისელი მეზღვაური, პოლარეთის მკვლევარი. 1818–1833 წლებში მონაწილეობდა ჩრდილოეთ-დასავლეთ გასასვლელის მაძიებელ ექვს არქტიკულ ექსპედიციაში, რომელთაგან სამს (1819–1824 წლებში) ხელმძღვანელობდა უილიამ ედუარდ პარი, ორს (1818 და 1829–1833 წლებში) — მოგზაურის ბიძა ჯონ როსი. 1830 წელს როსმა მარხილით გადაკვეთა ნახევარკუნძული ბუთია, დასავლეთ მხარეს აღმოაჩინა სრუტე (სრუტეს შემდგომ მისი სახელი ეწოდა) და დაინახა მიწა (კინგ-უილიამის კუნძული), რომელიც მან ნახევარკუნძულად მიიჩნია. 1831 წელს აღმოაჩინა ჩრდილოეთი მაგნიტური პოლუსი ჩ.გ. 70°05' 17" და დ.გ. 96°’46'45"-ზე. 1840–1843 წლებში სამჯერ იმოგზაურა ანტარქტიკაში გემებით „ერებუსი" და „ტერორი". 1841 წელს აღმოაჩინა ზღვა, რომელიც მის სახელს ატარებს, ვიქტორიას მიწა, ვულკანები ერებუსი და ტერორის მთა (როსის ნახევარკუნძულზე) და როსის ყინულოვანი ბარიერი. 1842 წელს მიაღწია 78°09'30"-ს. როსმა რუკაზე დაიტანა ვიქტორიას მიწის აღმოსავლეთი ნაპირი, იგი მას, ისევე როგორც ადრე აღმოჩენილ ანტარქტიკულ მიწებს, კუნძულებად თვლიდა და არა სამხრეთის კონტინენტის ნაწილებად. 1848–1849 წლებში გემ „ენტერპრაიზზე" ხელმძღვანელობდა ჯონ ფრანკლინის საძიებლად განკუთვნილ ექსპედიციას, რომელიც წარუმატებლად განხორციელდა. იყო სამეფო გეოგრაფიული საზოგადოების წევრი.

თხზულება
--------

* Voyage of discovery and reseach in Southern and Antarctic regions during the years 1839—43, v. 1—2, L. 1847.

რესურსები ინტერნეტში
--------------------

* ჯეიმზ კლარკ როსი — სტატია დიდი რუსული ენციკლოპედიიდან (რუსული)
* ჯეიმზ კლარკ როსი — სტატია ენციკლოპედია ბრიტანიკიდან (ინგლისური)